Document ID: 32008D0426

KOMISSION PÄÄTÖS,
tehty 28 päivänä huhtikuuta 2008,
tapausmäärittelyjen vahvistamisesta tartuntatautien ilmoittamiseksi yhteisön verkostolle Euroopan parlamentin ja neuvoston päätöksen N:o 2119/98/EY mukaisesti tehdyn päätöksen 2002/253/EY muuttamisesta
(tiedoksiannettu numerolla K(2008) 1589)
(ETA:n kannalta merkityksellinen teksti)
(2008/426/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tartuntatautien epidemiologisen seurannan ja valvonnan verkoston perustamisesta yhteisöön 24 päivänä syyskuuta 1998 tehdyn Euroopan parlamentin ja neuvoston päätöksen N:o 2119/98/EY (1) ja erityisesti sen 3 artiklan c alakohdan,
sekä katsoo seuraavaa:
(1)
Komission päätöksen 2002/253/EY (2) liitteessä annettuja tapausmäärittelyjä olisi mainitun päätöksen 2 artiklan mukaisesti päivitettävä viimeisimpien tieteellisten tietojen pohjalta tarvittavan laajuisesti.
(2)
Tautien ehkäisyn ja valvonnan eurooppalaisen keskuksen perustamisesta 21 päivänä huhtikuuta 2004 annetun Euroopan parlamentin ja neuvoston asetuksen (EY) N:o 851/2004 (3) 9 artiklan mukaisesti tautien ehkäisyn ja valvonnan eurooppalainen keskus toimitti komission pyynnöstä ja oman neuvoa-antavan ryhmänsä suostumuksella tapausmäärittelyjä koskevan teknisen asiakirjan, joka on ollut komissiolle avuksi sen laatiessa toimintastrategioita valvonnan ja vastatoimien osalta. Tekninen asiakirja on lisäksi julkaistu tautien ehkäisyn ja valvonnan eurooppalaisen keskuksen internetsivuilla. Päätöksen 2002/253/EY liitteessä luetellut tapausmäärittelyt olisi päivitettävä tämän pohjalta.
(3)
Tällaisten tapausmäärittelyjen avulla on tarkoitus helpottaa yhteisön verkoston piiriin Euroopan parlamentin ja neuvoston päätöksen N:o 2119/98/EY mukaisesti asteittain otettavista tartuntataudeista 22 päivänä joulukuuta 1999 tehdyn komission päätöksen 2000/96/EY (4) liitteessä I lueteltuja tauteja ja erityisiä terveysasioita koskevien tietojen ilmoittamista. Päätöksestä 2002/253/EY ei kuitenkaan johdu mitään ilmoitusvelvoitteita.
(4)
Tässä päätöksessä säädettävät toimenpiteet ovat päätöksessä N:o 2119/98/EY perustetun komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2002/253/EY liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 28 päivänä huhtikuuta 2008.

Labels: 12
0